stanford-oval/wikipedia huggingface dataset:
Koronaviruspandemia Yhdysvalloissa
Rokotukset

Yhdysvallat hyväksyi joulukuussa Pfizerin ja Modernan rna-pohjaiset koronavirusrokotteet. Ensimmäinen koronarokote annettiin 14. joulukuuta 2020. 24. joulukuuta 2020 Yhdysvalloissa oli rokotettu jo miljoona ihmistä. 22. tammikuuta 2021 16.2 miljoonaa ihmistä oli saanut rokotteen ensimmäisen annoksen ja 2.8 miljoonaa oli saanut rokotteen toisen annoksen. Yhdysvalloissa oli määrä rokottaa joulu-helmikuussa 2020-2021 100 miljoonaa ihmistä koronavirusta vastaan. Myöhemmin Yhdysvaltojen presidentti Joe Biden asetti tavoitteeksi rokottaa 100 miljoonaa ihmistä virkakautensa sadan ensimmäisen päivän aikana.
Aiheesta muualla

Kuvia tai muita tiedostoja aiheesta Koronaviruspandemia Yhdysvalloissa Wikimedia Commonsissa
National: Hospitalization
Koronavirusepidemia Yhdysvalloissa. Sininen, keltapalloinen käyrä: uudet tapaukset päivittäin. Vihreä: parantuneet. Punainen: sairaana. Harmaa: kuolleet.
Koronaviruspandemia Yhdistyneessä kuningaskunnassa

| Koronaviruspandemia Yhdistyneessä kuningaskunnassa |
| --- | --- |

Yleistä
Virus:  SARS-CoV-2
Tauti:  COVID-19
Lähtöpaikka:  Wuhan, Hubei, Kiina
Ensimmäinen tapaus
Aika:  31. tammikuuta 2020
Paikka:  York, North Yorkshire
Tapaukset
Vahvistetut:  4 455 221
Kuolleet:  127 701
Rokotetut:  37 250 363
 Tiedot päivitetty viimeksi 21.5.2021. 
Koronaviruspandemia Yhdistyneessä kuningaskunnassa on osa maailmanlaajuista SARS-CoV-2-viruksen levittäytymistä. Ensimmäiset tunnetut tartunnat todettiin maassa 31. tammikuuta 2020. Ensimmäinen taudista aiheutunut kuolema tapahtui 5. maaliskuuta 2020.
Pandemia on ollut Yhdistyneessä kuningaskunnassa erityisen tuhoisa. Maa ohitti toukokuun alussa Italian pandemiassa kuolleiden määrässä, ja lokakuussa ylitettiin miljoonan tapauksen rajapyykki. Terveysministeriö on määritellyt koronaviruspandemian vakavaksi ja välittömäksi uhaksi maalle. 21. toukokuuta 2021 mennessä Yhdistyneessä kuningaskunnassa on saatu testatuilta 4 455 221 positiivista koronavirusnäytettä ja kirjattu 127 701 posiitivisen näytteen antamisesta 28 vuorokauden kuluessa tapahtunutta kuolemaa. Ensimmäisen annoksen rokotetta on saanut 37 250 363 henkilöä.
Leviäminen ja vastatoimet > Skotlannissa

Skotlannissa todettiin ensimmäiset COVID-19-tapaukset maaliskuun alussa 2020, ja 12. maaliskuuta mennessä päivittäisiä positiivisia testituloksia alkoi tulla huomattavia määriä. Pääministeri Nicola Sturgeon määräsi samana päivänä pysymään kotona kaikkia niitä, joilla ilmenee sairauden oireisiin viittaavia merkkejä. 31. toukokuuta asti kuolleista 43 prosenttia on ollut yli 85-vuotiaita. Muun maan tavoin hoitokodeissa on esiintynyt tautia suuria määriä.
16. heinäkuuta 2020 Skotlannin hallituksen arvio COVID-19:n tartuttavuusluvusta Skotlannissa oli välillä 0,5–0,9.
Leviäminen ja vastatoimet > Lontoossa

Koronaviruspandemian kehityskulku pääkaupungissa Lontoossa on ollut muuta maata huomattavasti edellä. Toukokuun puolivälissä Cambridgen yliopiston ja terveysviranomaisten raportin mukaan taudin tartuttavuusluku (R0) olisi kaupungissa enää 0,4, jolloin uusien tartuntojen määrä puolittuisi 3,5 päivän välein ja epidemia voisi olla tukahdutettu kaupungissa kolmen viikon päästä. Konservatiivipuolueen entisen ministerin Theresa Villiers’n mukaan tilanne oli merkki siitä, että rajoitustoimenpiteet ovat tehonneet, ja että niitä voitaisiin purkaa Lontoossa vielä lisääkin.
Lokakuussa 2020 pääministeri Johnson nosti Lontoon vakavuustasoa kolmiportaisella asteikolla pormestari Sadiq Khanin pyynnöstä. Eri kotitalouksiin kuuluvat henkilöt eivät saa olla tekemisissä toistensa kanssa sisätiloissa.
31. joulukuuta 2020 Lontoon sairaaloissa oli yli 5 500 potilasta, eli enemmän kuin kevään aallossa. Tehohoito on ylikuormittunut kaupungissa laajalti, ja potilaiden hoitoa varten ollaan ottamassa käyttöön väliaikaisia sairaalatiloja, kuten Nightingale-sairaala messukeskuksessa itäisessä Lontoossa. Osa potilaista saatetaan siirtää Lontoon alueelta hoidettavaksi muualle maahan.
Uusi aiempaa tarttuvampi viruskanta on vuoden 2021 alussa levinnyt Lontoossa laajalti. 8. tammikuuta 2021 joka 20. Lontoon asukkaalla oli koronavirustartunta ja joka 30. henkilö kantoi sitä. Pormestari Khan on julistanut kaupunkiin major incident -tason hätätilan. Sairaaloissa on 35 prosenttia enemmän potilaita kuin kevään tautihuipun aikana, eivätkä ne pysty takaamaan normaalin toiminnan jatkumista. Myös ambulanssien kuljettajista on pulaa, joten palomiehiä on komennettu ajamaan niitä.
Viranomaisiin kohdistettu kritiikki

Pääministeri Johnsonin hallitus on saanut osakseen kritiikkiä sekä oppositiolta että asiantuntijoilta siitä, että karanteeni aloitettiin maassa liian myöhään. Arvostelua on herättänyt myös riittämättömät määrät suojavarusteita hoitohenkilökunnalle sairaaloissa ja hoitokodeissa. Erityisesti jälkimmäisissä on nähty huomattavan paljon COVID-19-kuolemia, huhtikuussa viikon sisällä jopa 3 096. Valtiovarainministeri Rishi Sunak on puolestaan vastustanut Johnsonin mahdollisia aikeita ottaa karanteeni uudelleen käyttöön maassa.
Taloudelliset vaikutukset

Muotitalo Burberry on joutunut sulkemaan liikkeitään Manner-Kiinassa koronaviruspandemian vuoksi, mikä on alentanut yhtiön myyntimääriä ja kasvunäkymiä. Virtajohtoja ja liittimiä valmistava Volex omistaa Kiinassa neljä tehdasta, joista kolme on suljettu kokonaan ja yksi toimii alennetulla työvoimalla.
Valtiovarainministeri Rishi Sunak varoitti huhtikuussa 2020, että koronaviruspandemia ja pysäyttämiseen tähtäävät eristystoimenpiteet saattavat vakavasti kutistaa Yhdistyneen kuningaskunnan taloutta. Office of Budget Responsibility julkisti 11. huhtikuuta 2020 arvion, jonka mukaan maan bruttokansantuote saattaa alentua jopa 35 prosenttia toisella vuosineljänneksellä 2020. Pahimmin koronaviruspandemian on arvioitu vaikuttavan koulutusalaan, jolla saatetaan nähdä jopa 90 prosentin lasku tuottavuudessa.
Konsulttiyhtiö KPMG on arvioinut maan taloudessa nähtävän 2,6 prosentin suuruisen kutistumisen vuoden 2020 aikana, joskin koronavirusepidemia saattaa pitkään kestäessään aiheuttaa tätä suuremman kutistumisen. Maan talous toipuisi arvioiden mukaan vuoden 2021 jälkimmäisellä puoliskolla.
Lokakuun alussa 2020 pääministeri Johnson julisti, että Yhdistynyt kuningaskunta ei enää palaisi pandemiaa edeltäväksi itsekseen, vaan maassa alkaisivat sen jälkeen uudistukset uusiutuvan energian käytön, perusopetuksen, vanhustenhoidon ja rakentamisen suhteen. Suunnitelmien käytännön toteuttamista Johnson ei juuri käsitellyt.
Tartunnat merkkihenkilöillä

Konservatiivipuolueen alahuoneen edustaja ja sosiaali- ja terveysministeriön ministeri Nadine Dorries sai maaliskuussa 2020 koronavirustartunnan. Hän kuitenkin parantui täydellisesti ja palasi tehtäviinsä 24. maaliskuuta 2020.
Pääministeri Boris Johnson vieraili maaliskuun 2020 alkupuolella sairaalassa tapaamassa myös koronaviruksen sairastuttamia potilaita, joita hän myös kätteli. Johnson ilmoitti 27. maaliskuuta sairastuneensa itse tautiin. Oireet olivat aluksi lieviä, mutta hänen tilansa heikkeni niin, että 6. huhtikuuta hänet siirrettiin tehohoitoon. Hän pääsi pois sairaalasta 12. huhtikuuta ja siirtyi viettämään toipilasaikaa Chequersin kartanoon. Hänen sijaisenaan pääministerin tehtäviä hoitamassa toimi ulkoministeri Dominic Raab, kunnes Johnson palasi huhtikuun lopussa normaaliin virantoimitukseen.
Johnson asetti itsensä karanteeniin uudelleen marraskuun 2020 puolivälissä, sillä hän oli ollut 35 minuutin ajan samassa tilassa myöhemmin positiivisen testituloksen antaneen parlamentin alahuoneen jäsenen Lee Andersonin kanssa. Johnson ei kuitenkaan sairastunut itse uudestaan.
Salaliittoteoriat ja virheelliset uskomukset

Useisiin 5G-matkapuhelinlinkkitorneihin sekä tavallisiin linkkitorneihin on kohdistettu tuhopolttoja Yhdistyneessä kuningaskunnassa koronaviruspandemian alkamisen jälkeen. Linkkitorneja on poltettu tai yritetty polttaa ainakin Birminghamin ja Liverpoolin läheisyydessä. 5G-teknologian on väitetty muun muassa Facebook-ryhmissä virheellisesti nopeuttavan koronaviruspandemian leviämistä tai suoraan aiheuttavan sen.
Aiheesta muualla

Kuvia tai muita tiedostoja aiheesta Koronaviruspandemia Yhdistyneessä kuningaskunnassa Wikimedia Commonsissa
Walesin pandemia ja kaikki terveyskysymykset on annettu Walesin hallituksen tehtäväksi
Walter Newman

| Walter Newman> Henkilötiedot |
| --- | --- |
Syntynyt: 1916 New York, New York, Yhdysvallat
Kuollut: 14. lokakuuta 1993
Kansalaisuus:   Yhdysvallat
Ammatti:  käsikirjoittaja
Siviilisääty:  naimisissa
Walter Newman (1916 New York, New York – 14. lokakuuta 1993) oli yhdysvaltalainen käsikirjoittaja.
Ennen siirtymistään elokuvakäsikirjoitusten pariin Newman kirjoitti radioon muun muassa kuunnelmasarjoja The Halls of Ivy ja Columbia Workshop. Hän oli myös mukana kirjoittamassa Gunsmoken pilottijaksoa.
Newman oli kolmesti ehdolla Oscar-palkinnon saajaksi. Ehdokkuudet tulivat käsikirjoituksista elokuviin Tuhansien silmien edessä (1951), Paukkurauta-Kati (1965) ja Bronxin kapinallinen (1978). Muihin Newmanin käsikirjoituksiin kuuluu muun muassa vuoden 1963 elokuva Suuri pakoretki, vaikkakin hän vaati poistamaan nimensä elokuvan lopputeksteistä riidan seurauksena.
Aiheesta muualla

Walter Newman Internet Movie Databasessa. (englanniksi)
Walter Newman Elonetissä.
Visa Vedenpää

| Visa Vedenpää> Henkilötiedot |
| --- | --- |
Syntynyt: 11. toukokuuta 2005 (ikä 19) Oulu, Suomi
Kansalaisuus:   Suomi
Jääkiekkoilija
Pelipaikka:  maalivahti
Hanska:  vasen
Pituus:  189 cm
Paino:  83 kg
Seura
Seura (P):  Kärpät
Sarja:  SM-liiga
Nyk. seura:  Hermes (Mestis)
Pelinumero:  35
Pelaajaura
Pääsarjaura:  (–)
NHL-varaus:  168. varaus, 2023 Seattle Kraken
Visa Vedenpää (s. 11. toukokuuta 2005 Oulu) on suomalainen jääkiekkomaalivahti, joka pelaa Mestis-joukkue Kokkolan Hermeksessä lainalla SM-liigajoukkue Oulun Kärpistä. Seattle Kraken varasi hänet kuudennella kierroksella 168. pelaajana NHL:n varaustilaisuudessa 2023.
Ura > Seuraura

Vedenpää on Oulun Kärppien kasvatti. Hänet valittiin kauden 2019–2020 päätteeksi C-nuorten SM-sarjan toiseen tähdistökentälliseen. Kauden 2022–2023 Vedenpää pelasi suurimmaksi osaksi seuran U20-joukkueessa, mutta Vedenpää pelasi osan kaudestaan myös U18-joukkueessa, jonka hän torjui kauden päätteeksi Suomen-mestaruuteen. Joulukuussa 2022 Vedenpää teki Kärppien kanssa kevääseen 2026 asti ulottuvan SM-liigasopimuksen.
Seattle Kraken varasi Vedenpään kuudennella kierroksella 168. pelaajana NHL:n varaustilaisuudessa 2023. Hän aloitti kauden 2023–2024 Kärppien U20-joukkueessa. Vedenpää puki myös kahteen SM-liigan runkosarjaotteluun, mutta hän ei kuitenkaan saanut siellä peliaikaa. Joulukuussa 2023 Kärpät lainasi Vedenpään loppukaudeksi Mestis-joukkue Kokkolan Hermekseen, joka vastaavasti lainasi Kärppien U20-joukkueeseen maalivahtinsa Mathieu Crocen. Hän pelasi Mestiksen runkosarjassa 15 ottelua torjuntaprosentilla 89,8% ja päästettyjen maalien keskiarvolla 2.97. Pudotuspeleissä Vedenpää torjui 13 ottelussa yhden nollapelin. Hänen torjuntaprosenttinsa oli 91,5% ja päästettyjen maalien keskiarvo 2.81.
Elokuussa 2024 Kärpät lainasi Vedenpään taas Hermeksen Mestis-joukkueeseen.
Ura > Maajoukkueura

Vedenpää edusti Suomea alle 18-vuotiaiden MM-kilpailuissa vuonna 2023, jolloin hän pelasi kuitenkin vain yhden ottelun ja puki kolmeen otteluun. Yhteensä Vedenpää on pelannut 12 nuorten ja kuusi poikien maaottelua.
Pelityyli

Vedenpää on luonnehtinut olevansa maalivahtina vahva liikkuja ja hyvä lukemaan peliä. Hän on maininnut vahvuudekseen myös kokonsa, jota Vedenpää on harjoitellut hyödyntämään enemmän. Hän pysyy omien sanojensa mukaaan omalla jalalla hyvin pelin päällä ja pystyy hoitamaan tilanteita sitä kautta. Vedenpää on omien sanojensa mukaan hän pyrkinyt äänenkäytöllään auttamaan puolustajie niin paljon kuin pystyy. Vedenpää on seurannut NHL-maalivahdeista Jake Oettingeria, Spencer Knightia ja Andrei Vasiljevskia.
Tilastot > Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2023 | U18 | 1 | 1 | 0 | 60 | 2 | 0 | 2.00 | 90,5 |
Vuoden 2009 miehittämättömät avaruuslennot

Vuoden 2009 miehittämättömät avaruuslennot koostuivat 67 laukaisusta, joilla kuljetettiin noin 130 satelliittia avaruuteen. Vuonna tapahtui vain kolme totaalista epäonnistumista ja nekin liittyivät kokeellisiin korealaisiin kantoraketteihin ja NASAn OCO-satelliitin laukaisuyritys Taurus-rakettiin.
Lisäksi tehtiin 8 miehitettyä laukaisua: Yhdysvallat teki 4 Sukkulalentoa ja Venäjä miehitettyä Sojuz-lentoa. Näiden lisäksi miehitettyihin lentoihin liittyivät Venäjän Progress-rahtialusten laukaisut ja ESAn ja JAXAn yksi huoltoaluslaukaisu ISS-avaruusasemalle.
Venäjä teki 29 laukaisua (4 miehitettyä), Yhdysvallat 24 (4 miehitettyä; yksi epäonnistunut kantorakettilaukaisu), Arianespace 7 (Ariane 5), Kiina 6, Japani 3, Sea Launch 3 (venäläis-ukrainalainen Zenit-kantoraketti; Sea Launch-myyntiyhtiö meni Yhdysvalloissa suoritustilaan vuonna 2009), Intia 2, Iran 1 ja kumpikin Korea yhden (epäonnistuneen) laukaisun.
Vuosi 2009 on 50-vuotisjuhlavuosi satelliittipaikannukselle (katso Transit) ja avaruusluotaimilla (Luna 1) tehdyille kuulennoille. Lihavoidut tekstit tarkoittavat sitä, että laukaisut liittyvät Suomen avaruustoimintaan.
Vuosi 2009 merkitsi Iranin nousua avaruusmaaksi sen laukaistessa omalla kantoraketilla oman satelliitin. Koreoiden avaruustoiminta päätyi vuonna 2009 ilmeisesti kummankin kohdalla laukaisun epäonnistumiseen.
Toteutumattomia aikomuksia vuodelta 2009

Aiottujen mutta toteutumattomien satelliittien laukaisujen lista on pitkä, kuten aina. Se johtuu pääasiassa avaruusohjelmien myöhästymisestä, 2-3 vuoden viiveet ovat tyypillisiä alalle kaikkialla maailmassa. Toinen syy on siinä, että länsimaissa tunnetaan muiden Venäjän ja Aasian avaruustoiminta huonosti ja länsimaissa Yhdysvaltain sotilaallisten satelliittien laukaisuja ei monesti ilmoiteta sillä tarkkuudella, että tiety´n satelliitin laukaisupäivä tunnettaisiin pitkään edeltäpäin.
tammikuussa 2009 – Xinnuo 4 (Sinosat 4), Pitkä Marssi CZ-3B, Xichangin avaruuskeskus
23.1.2009 – Delta II (7920) laukaisee Cape Canaveralista STSS Demo 1 ja 2 teknologiakoesatelliitit
tammikuussa – Atlas V 501 laukaisee Cape Canaveralista X-37B-koealuksen ja OTV-1-aluksen/ X-37B OTV-1
28.2.2009 – ST 8 Pegasus-XL, Vandenberg
25.3.2009 – Meteor-M 1-sääsatelliitti, Sterkh 2, Universitetsky 2, IRIS, UGATUSAT, Sumbandilasat, Sojuz-2-1b Fregat, Baikonur
maaliskuussa 2009 – Kosmos 2xxx (Garpun #1), Proton-M Briz-M, Baikonur
maaliskuussa 2009 – ??, Falcon-9, Cape Canaveral
30.3.2009 – Eutelsat W2A, Proton-M Briz-M, Baikonur
toukokuu 2009 – Oceansat 2, UWE 2, SwissCube 1, BeeSat, ITU-pSat, PSLV, Intia
30.7.2009 – AEHF 1 Atlas-5 Cape Canaveral
heinäkuussa 2009 – SBSS 1 eli Space-Based Space Surveillance (satelliitti, USAF, Minotaur-4, Vandenberg
kesäkuussa 2009 – Dragon C1 Falcon-9 Cape Canaveral
Arianespace laukaisee Kourousta Etelä-Korean sääsatelliitin
Intia laukaisee merentutkimussatelliittinsa Oceansat 2 elokuussa
20.8.2009 – Meteor-M 1, Sterkh 2, Universitetsky 2, IRIS, UGATUSAT, Sumbandilasat, BLITS, Sojuz-2-1b Fregat, Baikonur
marraskuussa 2009 LARES, AtmoCube, e-st@r, Goliat, OUFTI-1, PW-Sat 1, ROBUSTA, SwissCube-2, UNICubeSAT, XaTcobeo, Vega, Kourou
31.10.2009 – SBSS 1 Minotaur-4 Vandenberg
joulukuussa 2009 STPSat 2, FASTRAC A, FASTRAC B, FalconSat 5 RAX laukaistaan Minotaur-4-raketilla Kwajaleinista tai Vandenbergistä
21.12.2009 – Progress-M 4M, Sojuz-U, Baikonur
toinen vuosipuolisko 2009, Intelsat 16, Zenit-3SLB, Baikonur
viimeinen vuosineljännes 2009 – Kanopus V ja BelKa 2, Rockot-KM, Plesetsk
Iran aikoi vuonna 2008 laukaista Omid-satelliittinsa ("Toivo") omalla kantoraketillaan touko-kesäkuussa 2008 . Tämä on siirtynyt vuodelle 2009.
Kazakstanin KazSat-2 laukaistaneen vuonna 2009, aiempi satelliitti menetettiin 26.11.2008, joka voi johtaa toisen satelliitin laukaisun viivästymiseen tai nopeuttaa sitä
26.12.2009 – Progress-M 4M, Sojuz-U, Baikonur
28.12.2009 – Gonets-D1M 2, Gonets-D1M 3 ?, Gonets-D1M 4 ? ja Jubileynij 2, Rokot-KM, Plesetskin kosmodromi
joulukuussa 2009 – GSat 4, GSLV Mk.2, Intia
joulukuussa 2009 – Beidou BD-2 G3, Pitkä marssi CZ-3C, Xichangin avaruuskeskus
joulukuussa 2009 – Kosmos 24xx (Jantar-4K2M #5, Kobalt-M #5), Sojuz-U, Plesetsk
joulukuussa 2009 – SJ 9, Ptkä marssi CZ-2D, Kiina
Aiheesta muualla

Wikimedia Commonsissa on kuvia tai muita tiedostoja aiheesta .
Güntherin avaruussivun Chronology-kohdasta laukaisujen historia - vuosi 2009 (päälähde)
Russian Space Web - kronologia - vuosi 2009
Space.comin vuoden 2009 laukaisulista
Jonathan McDowellin avaruussivusto
ESAn tieteelliset avaruuslennot (Arkistoitu – Internet Archive)
NASA Jet Propulsion Laboratoryn avaruuslennot
NASAn tietokanta eri avaruuslennoista
Miehittämättömien lentojen englanninkielinen keskustelusivu
| 0 | 1 | 2 | 3 |
| --- | --- | --- | --- |
|  | Edeltäjä: Vuosi 2008 | Miehittämättömät avaruuslennot | Seuraaja: Vuosi 2010 |
With Love Baby

| With Love Baby> Kappaleen tiedot |
| --- | --- |
Esittäjä(t):  Witloof Bay
Tyylilaji:  a cappella
Julkaistu:  2011
Säveltäjä(t):  RoxorLoops, Benoît Giaux
Sanoittaja(t):  RoxorLoops, Benoît Giaux
Euroviisutiedot
Vuosi:  2011
Maa:  Belgia
Kieli:  englanti
Sijoitus semifinaalissa:  11.
Pisteet semifinaalissa:  53
Sanat:  sanoitus
Video:  videolinkki
With Love Baby on belgialaisen lauluyhtyeen Witloof Bayn esittämä kappale. Kappale edusti Belgiaa vuoden 2011 Eurovision laulukilpailussa. Se sijoittui 12. toukokuuta 2011 järjestetyssä toisessa semifinaalissa 11. sijalle 53 pisteellä eikä siten päässyt kilpailun finaaliin.
Kappale on soitinsäestyksetöntä laulumusiikkia.
Välijäähdytin

Audi 1.8 Turbon välijäähdytin
BMW MINI Cooper S:n välijäähdytin ympyröity kuvassa punaisella
Välijäähdytin (engl. intercooler) on ahtimella varustetuissa polttomoottoreissa käytettävä apulaite moottorin tehon parantamiseksi. Välijäähdyttimen tehtävä on laskea ahtimen kuumentaman tuloilman lämpötilaa välijäähdyttimen läpi virtaavan ulkoilman avulla. Ahtaminen nostaa ilman lämpötilaa, mutta kuumempaa ilmaa mahtuu samaan tilaan samassa paineessa vähemmän. Välijäähdytin mahdollistaa suuremman ilmamäärän ja suuremman polttoainemäärän syöttämisen sylinteriin, mikä lisää moottorin tehoa. Alhaisempi lämpötila lisää myös moottorin kestävyyttä. Kun ahdetusta moottorista haetaan suurta tehoa, välijäähdytin on välttämätön.
Toiminta

Moottoriin menee satoja litroja ilmaa sekunnissa, joten välijäähdyttimen tulee virrata erittäin hyvin, ja johtuen nopeasta virtauksesta myös jäähdytyspinta-alaa on oltava mahdollisimman paljon. Tämän vuoksi välijäähdyttimien kennot ovat usein sisärivoitettuja, jotta saavutettaisiin maksimaalinen pinta-ala ja sitä kautta myös maksimaalinen jäähdytysteho.
Välijäähdyttimet ovat toiminnaltaan joko ilma-ilma-tyyppisiä, joissa moottoriin menevää ilmaa jäähdytetään kennoston läpi kulkevalla ajoviimalla, tai ilma-neste-tyyppisiä. Ilma-neste-tyyppisessä järjestelmässä imuilma jäähdytetään nestekiertoisella kennostolla, jossa imuilman sisältämä lämpöenergia siirretään nesteeseen, jota puolestaan voidaan jäähdyttää joko ilmalla (ajoneuvokäytössä) tai vedellä (laiva- ja venekäytössä). Jälkimmäisen tyypin etuina voidaan pitää pääsääntöisesti pienempää ilmatilavuutta turbon ja moottorin välillä, jolla voidaan voittaa hieman moottorin reagointinopeudessa (turboviive) ja toisaalta nestejärjestelmä antaa enemmän vaihtoehtoja tila-ahtaissa tapauksissa. Haittapuoli on nestejärjestelmän tuoma lisäpaino ja kompleksisuus.
Joissain urheiluautoissa on normaalin välijäähdyttimen lisäksi myös vesiruiskutus, jolloin imuilman sekaan ruiskutetaan pieni määrä pienipisaraista vettä, joka haihtuessaan imuilman sekaan viilentää sitä.
Vuoden 2010 miehittämättömät avaruuslennot

Vuoden 2010 miehittämättömät avaruuslennot kattoivat 112 miehittämättömän avaruusaluksen laukaisun, joka on samaa luokkaa kuin edeltävinäkin vuosina. Laukaisuja tehtiin 70, joista 5 epäonnistui, kaikki epäonnistumiset liittyivät uusiin rakettiversioihin. Lihavoidut tekstit tarkoittavat sitä, että laukaisut liittyvät Suomen avaruustoimintaan, ne olivat vuonna 2009 ESA:n Cryosat ja Saksan TanDEM-X.
Onnistuneet laukaisut > Epäonnistuneet laukaisut

15.4.2010, intialainen GSat 4-tietoliikennesatelliitti, GSLV Mk.2-kantoraketti, Sriharikota; uudistetun raketin ensilento. ISROn omin voimin - ts. ilman teknologiasiirtoa Venäjältä - kehitetty kolmas rakettivaihe ei toiminut.  Aiemmissa GSLV-raketeissa on käytetty venäläisiä ylimmän vaiheen moottoreita.
20.4.2010, yhdysvaltalainen Falcon Hypersonic Technology Vehicle 2 (HTV2) tuhoutui 9 minuutin lennon jälkeen 30-minuuttisella koelennollaan. Sukkulamainen avaruuslentokoneprototyyppi laukaistiin Minotaur IV-raketilla Vandenberg Air Force Base-tukikohdasta Kaliforniasta. Aluksen oli kehittänyt Defence Advanced Research Projects Agency ohjelmissaan teollisena toteuttajana Lockheed-Martin.
10.6.2010 Etelä-Korean Naro-1-kantoraketin koelaukaisu epäonnistui ja sen kuljettama STSAT 2B-satelliittimalline tuhoutui raketin räjähtäessä, kun lentoa oli kestänyt 137 sekuntia.  Laukaisu tehtiin Naron avaruuskeskuksesta Etelä-Koreasta.
5.12.2010 Proton-rakettilaukaisun neljäs rakettivaihe DM3 suuntasi aluksen väärin ja tuhosi kolme venäläistä GLONASS-M-paikannussatelliittia, jotka putosivat Tyyneenmereen.
25.12.2010 oli vuoden 2010 neljäs totaalinen epäonnistuminen: ISROn toteuttaman GSat 5P-tietoliikennesatelliittinsa laukaisulla GSLV-kantoraketilla epäonnistui. Tämä oli raskaan GSLV-kantoraketin uuden version toinen epäonnistunut laukaisu, nyt vika oli ensimmäisessä rakettivaiheessa.
Osittaisia epäonnistumisia tai ongelmallisia laukaisuja
15.8.2010 tapahtui osittainen epäonnistuminen laukaisussa, kun Yhdysvaltain ilmavoimien Advanced Extremely High Frequency- eli AEHF-tietoliikennesatelliitti jäi liian alhaiselle kiertoradalle, josta sitä nostetaan satelliitin hydratsiinilla toimivalla apogee-moottorilla, joka lyhentää satelliitin käyttöaikaa.
28.10.2010 Ariane 5 laukaisi Kourousta geostationaariselle kiertoradalle japanilaisen ja eurooppalaisen tietoliikennesatelliitin, joista jälkimmäinen Eutelsatin W3B on todettu täysin romuksi - sen tankki vuotaa ja se pyritään ajamaan ns. hautausmaaradalle. Se johtuiko tämä vaurioi Ariane 5-raketista vai ei, on selvittämättä. On kerrottu, että rakettilaukaisun aikana ei havaittu vuotoa satelliitin tankeista. joka olisi erityisen tärkeää muutenkin tappiolliselle Arianespace-yhtiölle, joka aikoo laukaista vielä yhden Ariene 5-raketin vuonna 2010.  Täten laukaisu voi olla osittainen epäonnistuminen.
14.11.2010 laukaistun yhdysvaltalaisen SkyTerra 1-tietoliikennesatelliitin suuri lähetinantenni ei avautunut kunnolla, joka uhkaa LightSquared-yhtiön liiketoimintaa ellei 268 miljoonan dollarin vakuutuskorvaus oli markkinatilannetta parempi tulonlähde.   Joulukuun jälkipuolella antennin avaus saatettiin päätökseen, joten kyseessä oli vain läheltä piti tapaus eikä syy ole välttämättä laukaisun aikainen ylikuormitus.
Aiheesta muualla

Güntherin avaruussivun Chronology-kohdasta laukaisujen historia (päälähde)
Russian Space Web
Jonathan McDowellin avaruussivusto
ESA:n tieteelliset avaruuslennot
NASA Jet Propulsion Laboratoryn avaruuslennot
Miehittämättömien lentojen englanninkielinen keskustelusivu
Space.com-sivuston vuoden 2010 laukaisuaikataulu
Spaceflight-nettisivuston laukaisuaikataulu
URSAn satelliittiseurantajaoston katsauksia satelliitteihin
| 0 | 1 | 2 | 3 |
| --- | --- | --- | --- |
|  | Edeltäjä: Vuosi 2009 | Miehittämättömät avaruuslennot | Seuraaja: Vuosi 2011 |
Wach auf, wach auf, du deutsches Land

Wach auf, wach auf du deutsches Land on saksalainen laulu, joka on myös luultavasti ensimmäinen saksalainen kansallislaulu. Sen on säveltänyt ja sanoittanut Johann Walter 1561.